En død hval på fem-seks meter er strandet på Nørlev Strand. En biolog skal nu fastslå dødsårsagen.

En hval på fem-seks meter er strandet ved Nørlev Strand. Hvalen er død, og biolog Bjarke Hus fra Skov- og Naturstyrelsen er netop på vej op for at se på hvalen, og afgøre hvilken art det er, og hvorfor den er død. - Hvis det er en Kaskelothval, så bliver jeg nødt til at skære kæben af den, for den er meget værdifuld og vil ellers blive stjålet, forklarer Bjarke Hus fra Skov- og Naturstyrelsen. Bjarke Hus kommer til stedet inden længe - og det samme gør TV2/NORD. Vi følger sagen her på tv2nord.dk og i udsendelsen kl. 19.30.